Էնդրյուսի համալսարան

Էնդրյուսի համալսարան (անգլ.՝ Andrews University), ԱՄՆ Միչիգան նահանգի Բերրիեն Սպրինգս քաղաքում գտնվող մասնավոր բուհ, որը հանդիսանում է Յոթերորդ օրվա ադվենտիստների եկեղեցու գլխավոր ակադեմիական կենտրոնը։ Այն միջազգային մակարդակով ճանաչված համալսարան է, որը կենտրոնացած է աստվածաբանության, լիբերալ արվեստների, կրթության, գիտության, բիզնեսի և առողջապահության ոլորտների վրա։ Պատմություն Էնդրյուսի համալսարանը հիմնադրվել է 1874 թվականին որպես Բաթլ Քրիկի քոլեջ՝ Միչիգան նահանգի Բաթլ Քրիկ քաղաքում՝ յոթերորդ օրվա ադվենտիստների նախաձեռնությամբ։ Դա առաջին բարձրագույն ուսումնական հաստատությունն էր, որը հիմնվեց ՅՕԱ եկեղեցու կողմից։ 1883 թ․ ուսումնական հաստատությունը ժամանակավորապես փակվեց ֆինանսական դժվարությունների պատճառով և վերաբացվեց 1901 թ․ նոր վայրում՝ Բերրիեն Սփրինգսում՝ ստանալով նոր անուն՝ Էմանուելի միսիոներական քոլեջ (անգլ.՝ Emmanuel Missionary College (EMC))։ 1960 թվականին այն վերանվանվեց «Էնդրյուսի համալսարան»՝ ի պատիվ Ջոն Էնդրյուսի՝ պաշտոնապես առաջին յոթերորդ օրվա ադվենտիստ միսիոնարի, որը 1874 թվականին ուղարկվել էր Եվրոպա՝ Շվեյցարիա։ Կառուցվածք և ակադեմիական միավորներ Համալսարանը ներառում է վեց հիմնական ակադեմիական բաժիններ․ Գլխավոր քոլեջ (College of Arts & Sciences) Բիզնեսի վարչություն (School of Business Administration) Աստվածաբանական սեմինարիա (Seventh-day Adventist Theological Seminary) Կրթության դպրոց (School of Education) Ճարտարագիտության և Տեխնոլոգիաների դպրոց (School of Engineering & Technology) Առողջապահության դպրոց (School of Health Professions) Աստվածաբանական սեմինարիան համարվում է Յոթերորդ օրվա ադվենտիստների ամենահեղինակավոր ուսումնական կենտրոններից մեկը՝ պատրաստելով հովիվներ, աստվածաբաններ և միսիոներներ։ Գիտական գործունեություն և հրատարակչություն Էնդրյուսի համալսարանը հրատարակում է մի շարք ակադեմիական հրատարակություններ, այդ թվում՝ Andrews University Seminary Studies (AUSS) — աստվածաբանական հետազոտությունների միջազգային գիտական հետազոտություններ։ Journal of Adventist Education (համագործակցությամբ) Համալսարանը նաև ունի Andrews University Press հրատարակչությունը, որը մասնագիտացած է աստվածաբանական և կրթական գրականության հրատարակման մեջ։ Ուսանողություն Իր ամբողջ պատմության ընթացքում Էնդրյուսի համալսարանն ունեցել է ավելի քան 100 000 ուսանող 181 երկրներից։ Սովորաբար Էնդրյուսի համալսարանն ունի շուրջ 3 000 ուսանող ավելի քան 90 երկրներից։ Հիմնարկը պահպանում է ինտերնացիոնալ բնույթ, և ունի մասնաճյուղեր ու հեռակա ուսուցման կենտրոններ աշխարհի տարբեր տարածաշրջաններում, այդ թվում՝ Աֆրիկայում, Ասիայում և Լատինական Ամերիկայում։ Կապ ՅՕԱ եկեղեցու հետ Համալսարանը գործում է Յոթերորդ օրվա ադվենտիստների եկեղեցու Գլխավոր վեհաժողովի անմիջական հովանու ներքո։ Այն հանդիսանում է համաշխարհային ադվենտիստական կրթական ցանցի հիմնական բուհերից մեկը և ունի համակարգող դեր կրթական քաղաքականության ձևավորման մեջ։ Միայն 2024 թվականին Լճերի միության կոնֆերանսը (անգլ.՝ Lake Union Conference) տրամադրել է համալսարանին 1 մլն. դոլար ապագա հովիվների և ավետարանիչների ծախսերի համար, այսինքն՝ հիմնականում աստվածաբանության ոլորտին։ Հավատարմագրում Համալսարանը հավատարմագրված է ԱՄՆ Բարձրագույն կրթության հանձնաժողովի (Higher Learning Commission - HLC) կողմից, ինչպես նաև մասնագիտական հավատարմագրում ունի տարբեր ոլորտներում՝ ներառյալ աստվածաբանությունը (Association of Theological Schools - ATS), կրթությունը (Council for the Accreditation of Educator Preparation - CAEP) և այլն։ Համալսարանը հավատարմագրված է նաև Ադվենտիստական հավատարմագրման ասոցիացիայի կողմից։ Վարկանիշ 2021 թվականին ըստ «U.S. News & World Report» [անգլ.] թերթի Էնդրյուսի համալսարանը «Ազգային համալսարանների» ցանկում զբաղեցրել է 298-389-րդ տեղերը։ Հաջորդ տարի՝ 2022 թվականին, այս զբաղեցրեց առաջին տեղը «Ազգային համալսարանների» ցանկում՝ համալսարանական էթնիկ բազմաժանության ցուցանիշով։ 2023 թվականին «Niche»-ը Էնդրյուս համալսարանը դասեց Միչիգան նահանգի № 1 մասնավոր համալսարանը և № 1 քրիստոնեական քոլեջը։ Նրանք նաև Էնդրյուսը դասեցին 14-րդ տեղում քրիստոնեական քոլեջների շարքում ազգային մակարդակով, ամենաբարձրը՝ ադվենտիստական քոլեջների և համալսարանների շարքում։ Հայտնի շրջանավարտներ և դասախոսներ Էնդրյուսի համալսարանի հայտնի շրջանավարտներից և դասախոսներից են հետևյալ մարդ Ռիչարդ Դևիդսոն – հին կտակարանի հայտնի գիտակ և հեղինակ Ջորջ Նայթ – եկեղեցու պատմության և աստվածաբանության առաջատար մասնագետ Ժան Դուկան – նախկին կոնֆերենցիայի ադմինիստրատոր Տես նաև Յոթերորդ օրվա ադվենտիստական քոլեջների և համալսարանների ցանկ Յոթերորդ օրվա ադվենտիստների եկեղեցի Ադվենտիստական կրթական համակարգ Զաօկսկի ադվենտիստական համալսարան Ադվենտիստական հավատարմագրման ասոցիացիա Ծանոթագրություններ